210 



Hos alle Arter har iøvrigt Spalten mellem Overlæberandene 

 en temmelig forskjellig Vidde; saavidt jeg kan se, afhænger 

 dette af Alderen, idet Overlæben i den ældre Blomst ofte 

 krummer sig noget fremad, og dermed vil netop følge, at 

 Randene maa vige ud fra hinanden, at Anthererne fjærnes 

 fra hverandre, at Pollen lettere og af sig selv , uden Insek- 

 ternes hidtrængen, maa kunne falde ud og Selvbestøvning 

 finde Sted, hvis Insektbestøvning ikke skulde være udført. 



Underlæben fortjener ogsaa en kort Omtale. Hos alle 

 Arter løfter der sig mellem Underlæbens Lapper to Valke, 

 hvis Højde kan være forskjellig, og som kunne være haarede, 

 i alt Fald nede i Svælget, f. Ex. hos P. lanata, F. lappo- 

 nica. Hos de Arter, hos hvilke Valkene ere højest, dannes 

 der en dyb, midterste og to sidestillede Render, der fører 

 ind til Kronrøret (se f. Ex. Fig. 29 G). Man kunde tænke 

 sig, at de ere der, for at Humlerne netop gjennem dem 

 kunne føre deres Snabel sikkert ned til Honningen; men 

 bortset fra, at de da næppe ville komme til at røre ved 

 Arret og sætte Pollen-Maskinen i Gang, strider dette ogsaa 

 mod de direkte Iagttagelser. Lindman antager, at de 

 netop skulde hindre Indtrængen paa dette Sted. 



4. Anthererne ligge altid i Hjælmens Spids, parvist 

 paa hver Side af Midtplanet, med Fladerne i hvert Par 

 vendte indad mod dette. De ere fuldstændig værnede f. Ex. 

 mod Regn ved Hjælmtaget og ved dettes i Almindelighed 

 tykkere og meget faste Væg. Have Anthererne aabnet 

 sig, falder Pollen let ud, fordi det er dannet af tørre, glatte 

 og kuglerunde Korn. Stikkes en Blyant ind gjennem Over- 

 læbespalten, falder Støvet overmaade let ud. 



Hos de af mig iagttagne Arter findes ingen Haar paa 

 selve Anthererne, der kunde hindre Pollen i at falde ud 

 til Siden, men de ville vist ogsaa være overflødigere her^ 

 fordi Hjælmen i Spidsen altid er saa stærkt sammentrykket. 

 Deri moder der nogle Arter, som have Haar paa Støvtraa- 

 dene, særlig de forreste, stærkest P. Oederi, F.silvatica, svagere 

 P. euphrasioides^ P. lapponica osv. Rimeligvis tjene disse Haar 

 til at forhindre en Spredning til Siden af Pollenkornene. 



